Over en tredjedel av den norske befolkningen sliter med en eller annen form for lese- og skrivevansker. Selv om det ikke er utført spesielle undersøkelser, viser vår erfaring at det er grunn til å tro at andelen er enda høyere i bygg-, anleggs- og industribransjen enn andre bransjer da mesteparten av verdiskapningen skjer gjennom praktisk arbeid.
Vår erfaring i Norsk Fagutdanning er at temaet lese- og skrivevansker er svært tabubelagt. I en bransje med stadig strengere krav til skriftlighet og dokumentasjon i form av kontrakter, søknader, kontrollsystem og sjekklister, ser vi det som viktig å formidle aktuell informasjon om temaet til våre kursdeltakere.